Европска Слободна Трговска Асоцијација - Википедија

# Европска Слободна Трговска Асоцијација

### Од Википедија, слободна енциклопедија

Европската Слободна Трговска Асоцијација (на англиски: European Free Trade Association или EFTA) е воспоставена на 3 мај, 1960 година како алтернатива за европските држави на кои не им било дозволено или не сакале да се придружат кон Европската Заедница (денес наречена Европска Унија).

Земји членки на EFTA

Договорот бил потпишан на 4 јануари, 1960 во Стокхолм од седум држави. Денес само Исланд, Норвешка, Швајцарија и Лихтенштајн се членови на ЕСТА.

Додатно, државите од ЕСТА склучија слободни трговски договори со бројни други држави низ светот.

## [уреди] Историја на членството

Првите земји-членки на ЕСТА биле Обединетото Кралство, Данска, Норвешка, Шведска, Австрија, Швајцарија и Португалија.

Финска стана придружен член во 1961 година (целосен член постана во 1986), додека Исланд се приклучи во 1970. Обединетото Кралство и Данска се приклучија кон Европската Заедница во 1973 година (заедно со Ирска), со што тие престанаа да бидат членови на ЕСТА. Португалија исто така ја напушти оваа организација поради нејзиното приклучување кон Европската Заедница во 1986. Лихтенштајн се придружи во 1991 (претходно неговите интереси во ЕСТА беа претставувани од Швајцарија). На крај, Австрија, Шведска и Финска се приклучија кон Европската Заедница во 1995 година и престанаа да бидат членови на ЕСТА.

## [уреди] Институции

ЕСТА се состои од следните институции: секретаријат, совет на ЕСТА, оддел за набљудување и суд на ЕСТА.

## [уреди] ЕЕО-поврзани институции

ЕСТА одделот за набљудување и судот на ЕСТА ги регулираат активностите на членките на ЕСТА во насока на нивните обврски во Европската Економска Област (ЕЕО). Бидејќи Швајцарија не е член на ЕЕО, таа не учествува во овие институции.

ЕСТА одделот за набљудување ја игра улогата на Европската Комисија како "чувар на договорите" за ЕСТА членките, додека судот на ЕСТА ја игра улогата на Европскиот Суд за Правда за тие земји.

## [уреди] Местоположби

Секретаријатот на ЕСТА е со седиште во Женева, Швајцарија. Одделот за набљудување е со седиште во Брисел, Белгија (исто како и седиштето на Европската Комисија), додека судот на ЕСТА е со седиште во Луксембург (истата местоположба како и Европскиот Суд за Правда).

## [уреди] Надворешни врски

- Официјален веб-сајт на ЕСТА
- Историјата на ЕСТА во детали
- Делегацијата на Европската Комисија во Норвешка и Исланд

Преземено од "http://mk.wikipedia.org../../../%D0%B5/%D0%B2/%D1%80/%D0%95%D0%B2%D1%80%D0%BE%D0%BF%D1%81%D0%BA%D0%B0_%D0%A1%D0%BB%D0%BE%D0%B1%D0%BE%D0%B4%D0%BD%D0%B0_%D0%A2%D1%80%D0%B3%D0%BE%D0%B2%D1%81%D0%BA%D0%B0_%D0%90%D1%81%D0%BE%D1%86%D0%B8%D1%98%D0%B0%D1%86%D0%B8%D1%98%D0%B0_75ae.html"

Категории: Глобални организации | Трговија | Европа

##### Views

- Статија
- Разговор
- Тековна верзија

##### Пребарај

##### Други јазици

- Česky
- Dansk
- Deutsch
- English
- Español
- Eesti
- Suomi
- Français
- Hrvatski
- Magyar
- Interlingue
- Italiano
- 日本語
- Lietuvių
- Nederlands
- Norsk (bokmål)
- Occitan
- Polski
- Português
- Română
- Русский
- Slovenčina
- Српски / Srpski
- Svenska
- 中文